વડા પ્રધાન નરેન્દ્ર મોદીએ અચાનક લાહોરની મુલાકાત લઇને પાકિસ્તાન તરફ દોસ્તીનો હાથ લંબાવ્યો કે જૈશના આતંકીઓએ પઠાણકોટમાં હુમલાને અંજામ આપી દીધો. ભારતમાં લગભગ બધા વિશ્લેષકો અને મીડિયાના એક મોટા વર્ગનું માનવું છે કે પાકિસ્તાન સાથે ભારતે કોઇ સાર્થક વાતચીત કરતાં પહેલાં પાકિસ્તાને ત્યાંના આતંકી સંગઠનો પર અંકુશ મૂકવો જોઇએ. જોકે આ બાબતે ભારતના રાષ્ટ્રીય સુરક્ષા સલાહકાર અજિત ડોભાલ સહિતના રણનીતિકારો દ્વિધામાં હોય એવું જણાય છે.